**Ստրասբուրգի ժամանակակից արվեստի թանգարան** (ֆր.՝ Musée d'Art moderne et contemporain de Strasbourg, կրճատ՝ *MAMCS*), ժամանակակից արվեստին նվիրված թանգարան Ֆրանսիայում՝ Ստրասբուրգում։

Հիմնադրվել է 1973 թվականին, հանդիսավոր բացվել է իր սեփական շենքում 1998 թվականին։

Պատմություն
-----------

Թանգարանը կառուցվել է նախկին քաղաքային սպանդանոցի տեղում՝ Իլ գետի ձախ ափին։ Ճարտարապետը Անդրիեն Ֆայնսիլբերն է։ Թանգարանի շինությունը հանդիսավոր բացվել է 1998 թվականի դեկտեմբերին Եկատերինա Թրաութմանի՝ Լիոնել Ժոսպենի ղեկավարման օրոք Ֆրանսիայի մշակույթի նախարարի և Ստրասբուրգի նախկին քաղաքապետի (Ֆրանսիայի առաջին կին քաղաքապետը) կողմից։ 2008 թվականի մարտից թանգարանի կուրատորն է Էսթել Պետրժիկը, որն աշխատել է Պիկասոյի թանգարանում, Ռոդենի թանգարանում և Ռոդեզի Սուլաժի թանգարանի հիմնադիրներից է։

Ամեն տարի թանգարանն անցկացնում է ժամանակակից նկարիչների ժամանակակից արվեստին նվիրված տաս սեփական ցուցահանդես։ Ստրասբուրգի թանգարանային գրադարանը, որը հիմնադրվել է 1877 թվականին, ունի 140 000 հատոր և ֆրանսիական ժառանգության եզակի հիմնադրամ է։ Թանգարանին հարակից բակերից մեկը, որը կոչվում է *Place Jean-Arp*, նրա ստեղծումից հետո նույնպես դարձել է Ստրասբուրգի կարևոր մշակութային կենտրոն․ այստեղ ցանկացողները կարող են սահել սքեյթբորդով կամ անվաչմուշկով։ Թանգարանն ունի գրախանութ, տարաբնույթ միջոցառումների (կոնֆերանսներ, համերգ, ֆիլմի ցուցադրություն) անցկացման բազմաթիրախային դահլիճ, թանգարանի տանիքի ընդարձակ հարթակում գտնվում է սեփական սրճարանը։ Հենց այստեղ՝ տանիքին, տեղադրված է իտալացի նկարիչ և քանդակագործ Դոմենիկո Պալադինոյի՝ չորս մետրանոց ձիու քանդակը*՝Hortus conclusus։*

Հավաքածու
---------

Ստրասբուրգի ժամանակակից արվեստի թանգարանը իր հավաքածուն համալրում է հաստատությունների և անհատների նվիրատվություններով։ Այն միակ խոշոր թանգարանն է Ֆրանսիայում, որն ունի 1870 թվականից մինչև օրս ընկած ժամանակահատվածն ընդգրկող ցուցանմուշներ։

Հիսուսը լքում է պրետորիան
2018 թվականի մայիսի 9-ի դրությամբ թանգարանի հավաքածուները հաշվառում էի ավելի քան 17 հազար ստեղծագործություն, որոնց թվում կան 1785 գծանկար, 4820 նկար, 828 քանդակ, 4150 փորագրանկար և 3580 լուսանկար։ Ավելի հայտնի նկարիչներից, որոնց աշխատանքները ներկայացված են թանգարանում պետք է հիշատակել Գյուստավ Դորեին (այդ թվում նրա հայտնի «Հիսուսը լքում է պրետորիան»), Ժան Արպին, Վիկտոր Բրաուներին, Սոֆի Թոյբեր-Արփին, Վասիլի Կանդինսկի, Թեո վան Դուսբուրգին, Մաքս Կլինգերին, Կետե Կոլվիցին, Մաքս Էռնստին, Ֆրանտիշեկ Կուպկային, էականորեն ներկայացված է նաև նվազ հայտնի նկարիչների ստեղծագործությունները՝ Լու Ալբերտ Լազարի, Մարսել Կանի, Ժան-Դեզիրե Ռինգելի և այլոց։

Կարևոր և հետաքրքիր է էլզասցի նկարիչների հավաքածուն, որը ներկայացնում է այնպիսի ժանրեր, ինչպիսիք են մեդեռնը, էքսպրեսիոնիզմը և նոր ռեալիզմը (Ժան-Դոզիրե Ռանգել, Շառլ Շպինդլեր, Ռեն Բի, Անրի Բիկ, Կամիլ Կլաուս)։

* Թանգարանային ցուցանմուշներ
* Ֆելիքս ՎալոթոնՖելիքս Վալոթոն
* Խուան ԳրիսԽուան Գրիս
* Թեո վան ԴուսբուրգԹեո վան Դուսբուրգ
* Պաուլ ԿլեեՊաուլ Կլեե
* Կլոդ ՄոնեԿլոդ Մոնե
* Ալֆրեդ ՍիսլեյԱլֆրեդ Սիսլեյ
* Կամիլ ՊիսսարոԿամիլ Պիսսարո
* Մաքս ԼիբերմանՄաքս Լիբերման

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  archINFORM (գերմ.) — 1994.
2. ↑  *Ministry of Culture* Fréquentation des Musées de France — Ministry of Culture.
3. ↑  Страсбург. Музей современного искусства
4. ↑  Hortus conclusus
5. ↑  Гюстав Доре "Христос, покидающий преторий"

Արտաքին հղումներ
----------------

* Официальный сайт
* Musée d'Art Moderne et Contemporain - MAMCS - Strasbourg
* Страсбург, Музей современного искусства

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Ֆոտո, վիդեո և աուդիո | Ինստագրամ |
|  |
| 

|  Չափորոշչային վերահսկողություն |
| --- |
|  |
| BNF: 11864928r · ISNI: 0000000123249632 · LCCN: n92119118 · NKC: kn20091222001, ko2009552693 · SUDOC: 026393344 · VIAF: 145326281 · ULAN: 500283621 · WorldCat VIAF: 145326281 |

 |

 |